州縣有戒石飭官吏某至夔之初□□□□□詩以自警云
作者：王十朋
朝代：宋

paragraphs: 爾俸爾祿民膏脂，下民易虐天難欺。
聖訓昭昭日月垂，刻石于庭勵官師。
臣庭堅字尤瓌奇，光堯宸翰增光輝。
坤維門戶州名夔，庭前戒石□□□。
筆畫微茫觀者疑，太歲在酉嘉平時。
吉日丁亥刑□□，命工舉石少高之。
一新欄檻嚴謢持，銀鈎照眼光陸離。
天威咫尺顔不違，虐民之事焉可爲。
勿謂蒼蒼不吾知，與爾同僚共孜孜。